title: يوݣوسلاڤيا
text: يوݣوسلاڤيا (بالصربية/لكرواتية:Jugoslavija / Југославија - بالصلوڤينية: Jugoslavija - بلمقدونية: Југославија - لمعنى ديالها: لبلاد د السلاڤ د لجنوب) كانت بلاد ف لوسط و لجنوب الشرقي د ؤروپا ف لقرن لعشرين. تأسسات من مورا لحرب لعالمية اللولا ف 1918، و كانت سميتها لأصلية لمملكة د الصربيين و لكرواتيين و الصلوڤينيين. كانت لفكرة ديالها هي تجمع السلاڤيين د جنوب شرق ؤروپا ف بلاد وحدا.